钦定古今图书集成/理学汇编/字学典/第114卷 > 小云石海涯
## 钦定古今图书集成/理学汇编/字学典/第114卷 > 小云石海涯

按《元史》本传：小云石海涯，其父名贯只哥，遂以贯为
氏，复以“酸斋”自号。仁宗在东宫，选为说书秀才。践阼，
拜翰林侍读学士，辞还江南。晚年为文日邃，诗亦冲
澹。草隶等书稍取古人之所长，变化自成一家。所至
士大夫从之若云，得其片言尺牍，如获拱璧。赠集贤
学士，追封京兆郡公，谥文靖。

按《书史会要》：“酸斋富文学，工翰墨。其名章俊语流于
毫端者，怪怪奇奇，若不凝滞于物，即其书而知其胸
中之所养矣。”